b'\n_START_ARTICLE_\nCompagnie du Nord\n_START_PARAGRAPH_\nCompagnie du Nord (Nordkompaniet) var et handelskompani med innretning mot pelshandel basert i Qu\xc3\xa9bec. Det ble opprettet i 1682, oktroaert i 1685 og likvidert i 1700 p\xc3\xa5 grunn av kapitalsvikt. _NEWLINE_Nordkompaniet ble grunnlagt av Charles Aubert de La Chesnaye med hjelp fra Pierre-Esprit Radisson og hans svoger M\xc3\xa9dard Chouart des Groseilliers. Det fikk fransk monopol p\xc3\xa5 pelshandelen i Hudson Bay i 1685. Tre \xc3\xa5r senere innledet Ny-Frankrike en serie angrep mot Hudson Bay-kompaniets faktorier, som hovedsakelig ble bekostet av kompaniet. Moose Fort, Charles Fort og Albany Fort ble erobret samme \xc3\xa5r, og York Factory ble erobret i 169. Krigskostnadene og skatten p\xc3\xa5 25\xc2\xa0% p\xc3\xa5 pelsverk tvang til slutt selskapet til konkursen.'